קספיסק

**קַסְפִּיסְק** (ברוסית: **Каспи́йск**; בלזגינית: **Каспи**; בלאקית: **Ккасппи**; באווארית: **Каспиялъухъ**) היא עיר ברפובליקת דאגסטן שברוסיה, השוכנת לחוף הים הכספי, כ-18 קילומטרים מדרום-מזרח למחצ'קלה. על פי מפקד האוכלוסין של רוסיה משנת 2010, קספיסק היא העיר הרביעית בגודלה בדאגסטן עם 100,129 תושבים. העיר מתפקדת כעיר לוויין של מחצ'קלה בירת הרפובליקה, המאופיינת באוכלוסייה ממעמד הפועלים.

## היסטוריה
ממוזער| סדנה נטושה של מפעל דַגְדִיזֶל כ-2 ק"מ בים
[ממוזער|[אקרנופלן מסוג לוּן בקספיִיסק בשנת 2010]]
העיר היא אחד המרכזים העירוניים החדשים יותר ברפובליקת דאגסטן. היא החלה את דרכה בשנת 1932 כמחנה עבודה שנועד לשרת את צרכיו של מפעל מנועי הדיזל הימיים דאגדיזל הסמוך. באותה תקופה מחנה העבודה נקרא דביגאטלסטרוי (Дви́гательстро́й), שם המבוסס על המילה הרוסית "דביגאטל" (מנוע).

במהלך מלחמת העולם השנייה חוותה העיר צמיחה משמעותית עקב מאמצי המלחמה, והפכה למרכז לייצור נשק כבד. בשנת 1947 קיבל המחנה מעמד של עיר, ושמה שונה לשמה הנוכחי, המשקף את מיקומה לחופי הים הכספי.

ב-16 בנובמבר 1996 נהרגו 68 בני אדם בפיגוע חבלני צ'צ'ני, שבו פוצצה פצצה בבניין מגורים.

ב-9 במאי 2002 נהרגו 43 בני אדם בפיגוע שהתרחש במהלך מצעד יום הניצחון.
ממוזער| צילום מלוויין של בסיס חיל הים קספיסק ומפעל דגדיזל
ב-6 בנובמבר 2024, אוקראינה ביצעה את תקיפת המל"טים הראשונה שלה על בסיס הצי הרוסי בקספיסק. על פי הדיווחים, מל"ט מדגם A-22 פגע בשתי פריגטות מסדרת גפרד ובקורבטה מסדרת ביאן של שייטת הים הכספי, וגרם להשבתת הפעילות בנמל התעופה אויטאש הסמוך במחצ'קלה. לפי דיווחים ברשתות החברתיות ברוסיה, התקיפה כללה ארבעה מל"טים, שאחד מהם התרסק בסמוך לכביש וגרם לפציעתו של אזרח, אשר אושפז.

## מעמד מינהלי ועירוני
במסגרת החלוקה המנהלית-טריטוריאלית של רוסיה קספרייסק מוגדרת כעיר פדרלית קספיסק שהיא יחידה מינהלית בעלת מעמד שווה לזה של המחוזות. במסגרת החלוקה המנהלית-טריטוריאלית של רוסיה, העיר קספיסק משמשת כמחוז עירוני קספרייסק Kaspiysk Urban Okrug.

## דמוגרפיה
לאורך השנים אוכלוסיית העיר צמחה.

### קבוצות אתניות (מפקד 2021):
* לזגינים (31.3%)
* דרגינים (17.5%)
* לאקים (12.5%)
* רוסים (10.5%)
* אווארים (10.3%)
* קומיקים (8.6%)
* טבסאראנים (4.7%)
* אחולס (1.2%)
* אזרים (0.7%)

## דת
הדתות השולטות בעיר קספיסק הן האסלאם הסוני והנצרות האורתודוקסית.

### אסלאם
שמאל|ממוזער|המסגד על שם השייח' סעיד אפנדי
מרבית המאמינים בעיר קספיסק משתייכים לאסלאם הסוני. בעיר פועלים כעשרה מסגדים.

המסגד המרכזי ג'אמע נקרא על שמו של השייח' סעיד אפנדי מצ'ירקי.

### הכנסייה הרוסית האורתודוקסית
העיר קספיסק נמצאת תחת סמכותה של הדיוקסיה של מחצ'קלה. הקהילה המקומית נוסדה בשנת 1990 בברכתו של הבישוף גדעון המטרופוליט של סטברופול ובאקו. בשנת 1991 התקבלה ההחלטה לבנות את כנסיית קאזאן הקדושה, ובשנת 1993 הוקצה עבורה שטח. הקהילה נרשמה רשמית ב-2 בפברואר 1994, ובשנת 2000 הושלמה בניית הכנסייה.

### הכנסייה האדוונטיסטית של היום השביעי
בשנת 2010 חנכה קהילת הכנסייה האדוונטיסטית של היום השביעי בית תפילה בעיר קספיסק. בתוך חודשיים הפך המבנה ליעד לשני פיגועי חבלה.

## גאוגרפיה
### אקלים
לקספיִיסק יש אקלים קר צחיח למחצה (סיווג האקלים בשיטת קפן: BSk).
* כמות המשקעים השנתית הממוצעת היא **כ-332 מ"מ**.
* הטמפרטורה השנתית הממוצעת היא **12.6°C+**.
* מהירות הרוח השנתית הממוצעת היא **3.3 מטרים לשנייה**.
* הלחות היחסית השנתית הממוצעת היא **78%**.

## כלכלה
בעיר נמצאים מתקני התעשייה הבאים:
* מפעל הנדסת המכונות דָגְדִיזֶל, שנוסד בשנת 1932. הוא מייצר מנועי דיזל, מנועים חשמליים, טורפדות ומוצרים אחרים עבור הצי הרוסי.
* בסיס ימי ונמל ממוקמים בקרבת מפעל דגדיזל.
* חברת מכניקת הדיוק של הים הכספי בע"מ - מפעל הנדסת מכונות, שנוסד בשנת 1960. הוא מייצר ציוד ניווט ימי לשימוש צבאי ומסחרי.
* מפעל לבנים.
* מפעל לעיבוד אבן.
* בעיר נמצא מתקן אחסון ימי גדול שמאוכסנים בו רחפות רוסיות ומטוסים ימיים מסוג אקרנופלן.

בצד הצפוני של העיר נמצא הנמל הימי.

## צבא
נמל קספיסק הוא אחד מנמלי הבית החשובים של שייטת הים הכספי של הצי הרוסי, יחד עם נמל אסטרחן.

לפי שירות המודיעין הצבאי של אוקראינה (HUR), בנובמבר 2024 הותקפו הפריגטות מדגם גפרד "טטרסטן" ו"דאגסטן". ראש מחלקת המאבק בדיסאינפורמציה במועצה לביטחון ולהגנה לאומית של אוקראינה טען כי שתי הספינות ניזוקו בתקיפה.

## ספורט
בעיר נמצא אצטדיון אנז'י ארנה, הוא מהווה את ביתה של קבוצת הכדורגל הרוסי FC Anzhi Makhachkala, שמתחרה בליגת העל הרוסית.

העיר הייתה אמורה להגיש מועמדות לאירוח אולימפיאדת הקיץ לנוער 2018, אולם המועמדות ננטשה עקב חוסר תמיכה ממשלתית.

## אנשים בולטים
* ליאוניד מיכלסון (נולד ב-1955), יזם, מיליארדר

## ברית ערים תאומות
* 
* 
* 

## ראו גם
* דרבנט
* מחצ'קלה
* נמל התעופה אויטאש

## מקורות

* People's Assembly of the Republic of Dagestan. Law #16 of April 10, 2002 On the Administrative-Territorial Structure of the Republic of Dagestan, as amended by the Law #106 of December 30, 2013 On Amending Various Legislative Acts of the Republic of Dagestan. Effective as of the day of the official publication.
* People's Assembly of the Republic of Dagestan. Law #6 of January 13, 2005 On the Status and Borders of the Municipal Formations of the Republic of Dagestan, as amended by the Law #43 of April 30, 2015 On the Status of the "City of Makhachkala" Urban Okrug with Intra-Urban Divisions, the Status and the Borders of the Intra-City Districts Comprising the "City of Makhachkala" Urban Okrug with Intra-Urban Divisions, and on Amending Various Legislative Acts of the Republic of Dagestan. Effective as of the day of the official publication.



## קישורים חיצוניים

* 
* מדריך עסקים של Kaspiysk 
* מקומון של קספיסק 
* העיר שלי קספיסק 
* זיהום האוויר בקספיסק 
* אודות קספיסק
* 

## הערות שוליים

קטגוריה:הים הכספי: יישובים
קטגוריה:בסיסי חיל הים הרוסי
קטגוריה:רוסיה: ערי חוף
קטגוריה:דגסטן: ערים
קטגוריה:קווקז: יישובים
קטגוריה:הים הכספי: ערי נמל
קטגוריה:יישובים שהוקמו ב-1932